Diari Oficial de la Generalitat Valenciana


Sumari del DOGV 9342, del 18-05-2022 (2022/4187)

RESOLUCIÓ de 5 de maig de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores i es convoquen ajudes per a la implantació de noves recollides separades, especialment bioresidus, i la millora de les existents, finançades pel Pla de recuperació, transformació i resiliència.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9342

Data del DOGV
:   18-05-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/4187


Data del document
:   05-05-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 5 de maig de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores i es convoquen ajudes per a la implantació de noves recollides separades, especialment bioresidus, i la millora de les existents, finançades pel Pla de recuperació, transformació i resiliència. [2022/4187]  
  
Primer. Aprovació de bases reguladores  
Base primera. Objectiu  
Base segona. Entitats beneficiàries i requisits  
Base tercera. Obligacions de les entitats beneficiàries  
Base quarta. Requisits dels projectes i conceptes que es poden finançar  
Base cinquena. Subcontractació  
Base sisena. Finançament i quantia individual  
Base setena. Compatibilitat  
Base huitena. Presentació de sol·licituds  
Base novena. Instrucció  
Base desena. Valoració  
Base onzena. Resolució  
Base dotzena. Modificació de la resolució de concessió  
Base tretzena. Pagament  
Base catorzena. Justificació  
Base quinzena. Reintegrament o pèrdua del dret al cobrament de la subvenció  
Base setzena. Pla de control  
Base dessetena. Publicitat, protecció de dades i transparència  
  
Base dihuitena. Requisits de notificació, comunicació o exempció  
  
Base dinovena. Marc normatiu  
Segon. Convocatòria de les ajudes  
Apartat primer. Objecte de la convocatòria  
Apartat segon. Termini de presentació  
Apartat tercer. Procediment de presentació  
Apartat quart. Documentació necessària  
Apartat cinqué. Efectes jurídics de la presentació de la sol·licitud i protecció de dades de caràcter personal  
Apartat sisé. Termini màxim de resolució i notificacions  
Apartat seté. Règim econòmic  
Apartat huité. Publicació  
Apartat nové. Eficàcia  
Apartat desé. Recursos  
Tercer. Modificació del Pla estratègic de subvencions  
Apartat primer. Objecte  
Apartat segon. Contingut de la modificació  
Annex. Requisits, conceptes finançables, contingut de la memòria tècnica i criteris de valoració  
Línia A: projectes d'implantació, ampliació o millora de la recollida separada de bioresidus destinats a instal·lacions específiques de tractament biològic (compostatge, digestió anaeròbia o ambdues)  
Línia B: projectes de separació i reciclatge en origen de bioresidus mitjançant el compost domèstic i comunitari  
Línia C: projectes d'implantació o millora de la recollida separada d'oli de cuina usat generat en l'àmbit domèstic, del comerç i serveis, per a destinar-lo a valorització, especialment per a l'obtenció de biocarburant  
Línia D: projectes d'implantació o millora de la recollida separada de la fracció de residus tèxtils dels residus municipals per a destinar-los a preparació per a reutilitzar-los o reciclar-los  
  
El Consell Europeu va acordar el 21 de juliol de 2020 un instrument excepcional de recuperació temporal denominat NextGenerationEU (Pròxima Generació UE) per a fer front a les conseqüències econòmiques i socials de la pandèmia, el nucli del qual està constituït pel Mecanisme de Recuperació i Resiliència, que té la finalitat de donar suport a la inversió i les reformes en els estats membres per a aconseguir una recuperació sostenible i resilient, al mateix temps que es promouen les prioritats ecològiques i digitals de la UE. Per a assolir aquests objectius, cada estat membre ha de dissenyar un pla nacional que incloga les reformes i els projectes d'inversió necessaris per a assolir aquests objectius. El Govern d'Espanya aprova el Pla de recuperació, transformació i resiliència, el primer eix del qual reforça la inversió pública i privada per a reorientar el model productiu, impulsant la transició verda. Dins del component 12 «Política industrial Espanya 2030» s'enquadra el Pla de suport a la implementació de la normativa de residus, del qual depenen aquestes ajudes i tenen l'objectiu d'accelerar les inversions necessàries per a millorar la gestió dels residus a Espanya i garantir el compliment dels nous objectius comunitaris en matèria de gestió de residus.  
  
Per acord del Consell de Ministres de 23 de març de 2021, s'autoritza la proposta de distribució territorial per a l'execució de crèdits pressupostaris per a sotmetre'ls a la Conferència Sectorial de Medi Ambient, corresponents als fons del Pla de recuperació, transformació i resiliència.  
En la sessió de la Conferència Sectorial de Medi Ambient realitzada en data 14 d'abril de 2021, ha sigut adoptat l'Acord pel qual s'aproven els criteris de repartiment i la distribució territorial de crèdits relatius al Pla de suport a la implementació de la normativa de residus, Programa d'economia circular i Pla d'impuls al medi ambient PIMA-residus. En aquest acord s'assignen a la Comunitat Valenciana els fons per a l'execució del Pla de suport a la implementació de la normativa de residus codi 33.886.856D.588. La distribució específica per línies es va fer el 8 de juliol de 2021 en l'Acord de la Comissió de Coordinació en Matèria de Residus relatiu a les sol·licituds de les comunitats autònomes de desviament dels percentatges establits per a les línies de finançament recollides en les bases reguladores sobre residus, aprovades en conferència sectorial de 14 d'abril de 2021.  
  
L'Acord de 14 d'abril de 2021 esmentat estableix que les comunitats autònomes han d'aprovar les bases de les convocatòries autonòmiques de concessió d'aquestes ajudes d'una vegada o en més d'una convocatòria. En aquest sentit, l'Acord defineix quatre línies d'actuació objecte de finançament i en aquesta resolució es desenvolupen les condicions de gestió de la línia 1 denominada «Implantació de noves recollides separades, especialment bioresidus, i millora de les existents», per a la qual s'ha adjudicat a la Comunitat Valenciana en la Comissió de Coordinació en Matèria de Residus de 8 de juliol de 2021 la quantitat de 56.646.195 €.  
Així mateix, s'estableix en l'Acord que «les comunitats autònomes han de realitzar l'adjudicació d'aquestes en el termini màxim de quinze mesos comptats des de l'aprovació de la distribució dels crèdits per la Conferència Sectorial de Medi Ambient».  
Entre les mesures incloses en el Pla de suport a la implementació de la normativa de residus, s'inclou la implantació de noves recollides separades, especialment de bioresidus, amb l'objectiu de fomentar les primeres opcions de la jerarquia de residus i reduir el depòsit en abocador. Així, es redueixen les emissions de gasos d'efecte d'hivernacle i es contribueix a la lluita contra el canvi climàtic. També es contribueix a allargar la vida útil d'alguns productes i a incrementar la disponibilitat de matèries primeres secundàries per als processos industrials, i reduir el consum de matèries primeres verges; en definitiva, a fer un ús més eficient dels recursos disponibles. Als beneficis obtinguts des del punt de vista de gestió de residus, d'ús eficient de recursos i de la política de lluita contra el canvi climàtic, s'hi sumen els associats a la generació d'ocupació a conseqüència de la promoció d'activitats de recollida, preparació per a la reutilització i el reciclatge.  
  
La Llei 10/2000, de 12 de desembre, de residus de la Comunitat Valenciana, estableix en el capítol II les competències de les entitats locals en la gestió dels residus urbans i indica que correspon als municipis la prestació dels serveis públics de recollida, transport, valorització i eliminació dels residus urbans o municipals en la forma que establisquen les respectives ordenances i d'acord amb els objectius marcats en els instruments de planificació. Així mateix, s'hi estableix que els municipis han de gestionar els serveis de recollida, transport, valorització i eliminació en matèria de residus urbans o municipals, per si mateixos o mitjançant agrupacions, mancomunitats o qualsevol altra modalitat prevista en la legislació local.  
Els projectes del Pla de suport a la implementació de la normativa de residus es financen amb càrrec als fons Next Generation EU del Mecanisme de Recuperació i Resiliència de la Unió Europea, per la qual cosa els són aplicables les especialitats que preveu l'article 44 del Reial decret llei 36/2020, de 30 de desembre, pel qual s'aproven mesures urgents per a la modernització de l'Administració pública i per a l'execució del Pla de recuperació, transformació i resiliència i el Règim de gestió econòmica financera dels fons vinculats al Mecanisme de Recuperació i Resiliència i al React-EU regulat en la secció segona del capítol VI del Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la covid-19.  
  
Respecte a l'etiquetatge verd i digital, les inversions recollides en aquest decret estan incardinades en l'annex VI del Reglament UE 2021/241, del Parlament Europeu i del Consell, de 12 de febrer de 2021, pel qual s'estableix el Mecanisme de Recuperació i Resiliència, amb camp d'intervenció 042, «Gestió de residus domèstics», que recull les mesures de prevenció, minimització, separació, reutilització i reciclatge, per la qual cosa aquesta resolució d'ajudes contribueix al 100 % a l'objectiu mediambiental i no té contribució a l'etiquetatge digital.  
  
La Llei 8/2021, de 30 de desembre, de pressupostos de la Generalitat Valenciana per a l'exercici 2022, en el programa pressupostari 442.99, «MRR. Emergència climàtica i transició ecològica», detalla en la línia S8828000, amb denominació «Implantació de noves recollides separades, especialment bioresidus, olis, tèxtils, compostatge comunitari i millora de les existents», que els beneficiaris previstos seran: ajuntaments de la Comunitat Valenciana o entitats supramunicipals (consorcis de residus, mancomunitats, diputacions provincials o entitats metropolitanes) amb la competència delegada, encomanada o conveniada.  
  
Les entitats beneficiàries determinades en aquesta resolució són concordes a les previstes en la línia S8828000 dels pressupostos de la Generalitat per a l'exercici 2022.  
Aquesta resolució s'acull al Pla de mesures antifrau amb el contingut de requeriments mínims de l'article 6.5 de l'Ordre HFP/1030/2021, de 29 de setembre, per la qual es configura el sistema de gestió del Pla de recuperació, transformació i resiliència.  
D'acord amb el que estableix l'article 23 del Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la covid-19, s'habilita la possibilitat de dictar les bases reguladores i la convocatòria mitjançant una resolució de la persona titular de la conselleria competent.  
Per tot això, fent ús de les atribucions conferides per l'esmentat article 23 del Decret llei 6/2021, així com les competències que estableix l'article 10 del Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les atribucions d'aquestes, previ informe de l'Advocacia de la Generalitat i de la Intervenció Delegada, resolc:  
  
Primer. Aprovació de bases reguladores  
Aprovar les bases reguladores de les ajudes per a la implantació de noves recollides separades, especialment bioresidus, i la millora de les existents, que preveu el Pla de suport a la implementació de la normativa de residus finançat pel Mecanisme Europeu de Recuperació i Resiliència.  
  
Base primera. Objectiu  
1. L'objectiu és subvencionar, mitjançant un procés de concurrència competitiva, l'execució de projectes per a implantar noves recollides separades, especialment bioresidus, i la millora de les existents, descrits en les línies d'actuació següents, en què els requisits, els conceptes finançables i els criteris de valoració s'especifiquen en l'annex a aquesta resolució:  
Línia A: projectes d'implantació, ampliació o millora de la recollida separada de bioresidus destinats a instal·lacions específiques de tractament biològic (compostatge, digestió anaeròbia o ambdues).  
Línia B: projectes de separació i reciclatge en origen de bioresidus mitjançant el compostatge domèstic i comunitari.  
Línia C: projectes d'implantació o millora de la recollida separada d'oli de cuina usat, generat en l'àmbit domèstic, del comerç i serveis, per a destinar-lo a valorització, especialment per a l'obtenció de biocarburant.  
Línia D: projectes d'implantació o millora de la recollida separada de la fracció de residus tèxtils dels residus municipals per a destinar-los a preparació per a reutilitzar-los o reciclar-los.  
2. La concessió de les subvencions s'ha de realitzar mitjançant el procediment de concurrència competitiva al qual es refereixen l'article 164 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i l'article 22.1 de la Llei 38/2003, de 17 de novembre, general de subvencions.  
  
Base segona. Entitats beneficiàries i requisits  
1. Són beneficiaris d'aquestes ajudes els municipis o altres entitats locals, com ara mancomunitats, diputacions, entitats metropolitanes i els consorcis constituïts per aquestes entitats locals, que tinguen assumida la competència de prestar els serveis de recollida de residus a la Comunitat Valenciana i que presenten projectes sobre els serveis de la seua competència. No poden concórrer en la convocatòria de manera simultània i per a les mateixes actuacions els ens locals de manera individual i, alhora, a través d'un ens supramunicipal.  
  
2. Per a accedir a la condició de beneficiàries, les entitats sol·licitants han de complir els requisits següents:   
a) No haver incorregut en cap de les circumstàncies recollides en l'article 13.2 de la Llei 38/2003, de 17 de novembre, general de subvencions (d'ara en avant, Llei general de subvencions).  
b) Disposar de capacitat econòmica, financera i operativa suficient per a garantir l'execució de l'operació proposada conforme a la declaració responsable que s'exigeix en el punt 1.3.2. del -apartat quart. Documentació necessària- inclòs en el resolc -segon. Convocatòria de l'ajudes-.   
c) Acreditar, si és el cas, estar al corrent en el compliment de l'obligació de rendició dels comptes anuals davant de la Sindicatura de Comptes, de conformitat amb la normativa aplicable.  
  
Base tercera. Obligacions de les entitats beneficiàries  
Sense perjudici de les obligacions previstes, amb caràcter general, en l'article 14 de la Llei 38/2003, de 17 de novembre, general de subvencions, les entitats beneficiàries queden subjectes a les obligacions següents de caràcter general:   
a) Han de proposar i executar els projectes que es corresponguen amb les línies d'actuació indicades i que complisquen els requisits i condicions que s'estableixen en aquesta, la qual cosa implica complir la finalitat i realitzar l'actuació seleccionada en els termes i condicions establits en la resolució de selecció dels projectes.  
b) Justificar, dins del termini i en la forma escaient, davant de l'òrgan concedent, el compliment dels requisits i condicions, així com l'aplicació efectiva dels fons a la finalitat per a la qual es van aprovar.  
c) Sotmetre's a les actuacions de comprovació, a efectuar per l'òrgan concedent, així com qualssevol altres de comprovació i control financer que puguen dur a terme els òrgans de control competents, per a la qual cosa hi han d'aportar tota la informació que es requerisca en l'exercici de les actuacions anteriors.  
d) Comunicar a l'òrgan concedent l'obtenció d'altres subvencions, ajudes, ingressos o recursos que financen les activitats subvencionades. Aquesta informació s'ha de comunicar tan bon punt es conega i, en tot cas, prèviament a la justificació de l'aplicació donada als fons percebuts. Així mateix, s'ha de comunicar qualsevol alteració de les condicions que s'han tingut en compte per a la concessió de la subvenció.  
  
e) Portar un sistema de comptabilitat separat o amb un codi comptable adequat per a totes les transaccions relatives a l'actuació subvencionada.  
f) Disposar dels llibres comptables, registres diligenciats i altres documents degudament auditats en els termes que exigeix la legislació mercantil i sectorial aplicable a l'entitat beneficiària en cada cas, amb la finalitat de garantir l'exercici adequat de les facultats de comprovació i control.  
g) Conservar els documents justificatius i altra documentació concernent al finançament, en format electrònic, durant un període de 5 anys a partir de l'operació. Aquest període és de 3 anys si el finançament no supera 60.000,00 €.   
h) Les beneficiàries han de donar la publicitat adequada del caràcter públic del finançament en virtut de l'article 18.4 de la Llei general de subvencions. En qualsevol acció de promoció i divulgació relacionada amb l'objecte d'aquestes ajudes s'han de fer constar expressament el cofinançament de la Generalitat Valenciana i l'emblema de la Unió i una declaració de finançament adequat que indique «Finançat per la Unió Europea - Next Generation EU», d'acord amb l'article 34, apartat 2, del Reglament 2021/241, del Parlament Europeu i del Consell, de 12 de febrer de 2021. Podeu obtindre més informació en aquest enllaç: https://planderecuperacion.gob.es/identidad-visual  
i) Destinar les inversions subvencionades a l'objectiu concret per al qual es van concedir durant un període mínim de cinc anys.  
j) Proporcionar la informació necessària mitjançant el procediment i el format previstos en l'Ordre HFP/1030/2021, de 29 de setembre, així com en l'Ordre HFP/1031/2021, de 29 de setembre, publicades en el BOE de 30 de setembre de 2021, relatives al Pla de recuperació, transformació i resiliència (d'ara en avant, PRTR) durant tota la vigència d'aquest.  
k) Subministrar informació sobre la perceptora final dels fons si no és la mateixa, així com la informació corresponent a contractistes i subcontractistes, conforme al que preveu l'article 8 de l'Ordre HFP/1030/2021, de 29 de setembre. En concret, les entitats beneficiàries han de complir les obligacions següents en relació amb la identificació de les persones contractistes i subcontractistes omplint els models disponibles en la seu electrònica de la Generalitat a través de l'adreça d'Internet sede.gva.es/proc22106:  
k.1. NIF de la persona contractista o subcontractista.  
k.2. Nom o raó social.  
k.3. Domicili fiscal de la persona contractista i, si és el cas, subcontractista.  
k.4. Acceptació de la cessió de dades entre les administracions públiques implicades per a complir el que preveu la normativa europea que és aplicable i de conformitat amb la Llei orgànica 3/2018, de 5 de desembre, de protecció de dades personals i garantia dels drets digitals. Model annex IV.B de l'Ordre HFP/1030/2021, de 29 de setembre, segons el model que estarà disponible en la seu electrònica de la Generalitat a través de l'adreça d'Internet sede.gva.es/proc22106.  
  
k.5. Declaració responsable relativa al compromís de compliment dels principis transversals que estableix el PRTR i que puguen afectar l'àmbit objecte de gestió. Model annex IV.C de l'Ordre HFP/1030/2021, de 29 de setembre; s'ha preparat un formulari adequat a aquest model i que estarà disponible en la seu electrònica de la Generalitat a través de l'adreça d'Internet sede.gva.es/proc22106.  
  
k.6. Les persones contractistes han d'acreditar la inscripció en el Cens d'empresaris, professionals i retenidors de l'Agència Estatal de l'Administració Tributària o en el cens equivalent de l'Administració Tributària Foral, que ha de reflectir l'activitat efectivament desenvolupada en la data de participació en el procediment de licitació. Aquests documents s'han de presentar amb la justificació necessària per al pagament.  
l) Declarar el compromís de compliment dels principis transversals establits en el PRTR, adoptant les mesures necessàries per a previndre i detectar el frau, la corrupció i els conflictes d'interés que puguen afectar l'àmbit objecte de gestió (model annex IV.C de l'Ordre HFP/1030/2021, de 29 de setembre, disponible en la seu electrònica de la Generalitat a través de l'adreça d'Internet sede.gva.es/proc22106). Aquest compromís l'han d'assumir les persones o entitats beneficiàries de les ajudes i les encarregades de la realització o el subministrament, incloent-hi els subcontractistes.  
m) Les entitats beneficiàries han d'assumir que, segons la Comissió Europea, la venda i l'adquisició d'actius, béns i serveis (o altres transaccions comparables) s'han de realitzar mitjançant licitacions competitives, transparents, no discriminatòries i incondicionals. Si la venda i l'adquisició d'actius, béns i serveis (o altres transaccions comparables) es fa seguint un procediment de licitació competitiu, transparent, no discriminatori i incondicional que s'ajuste als principis del Tractat de funcionament de la Unió Europea i a la legislació vigent sobre contractació pública, es pot suposar que aquestes transaccions s'ajusten a les condicions de mercat, sempre que s'hagen utilitzat els criteris adequats per a seleccionar el comprador o el venedor.  
  
n) Les entitats beneficiàries han de respectar en tot cas la normativa sectorial aplicable (Llei 10/2000, de 12 de desembre, de residus de la Comunitat Valenciana, i la seua normativa de desenvolupament, així com la normativa de contractació pública, Llei 9/2017, de 8 de novembre, de contractes del sector públic). En concret, l'actuació dels consorcis ha de fer-se en el marc del que disposen els plans zonals de residus, el desenvolupament dels quals la llei prescriu que es realitze mitjançant els projectes de gestió previstos en la llei 10/2000 esmentada.  
  
Base quarta. Requisits dels projectes i conceptes que es poden finançar  
1. Els projectes d'execució de les línies d'actuació A, B, C i D, a què es refereix la base primera, han de reunir els requisits i els conceptes finançables que figuren en l'annex a aquesta resolució.  
2. Els projectes objecte de finançament poden haver-se iniciat des de l'1 de març de 2020 i el termini per a executar-los s'estableix en la resolució de concessió, i el termini màxim de finalització és el 30 de juny de 2025. S'entén com a projecte iniciat el projecte en el qual s'haja començat la implantació de les recollides separades.  
3. Els projectes finançables no poden implicar l'ampliació de la vida útil de les instal·lacions ni l'increment de la capacitat global de tractament de residus.  
4. En les actuacions sotmeses a aquesta convocatòria s'ha de complir el principi DNSH (do not significant harm), amb l'objectiu que cap de les mesures del pla puga causar mal al medi ambient, per a cap dels 6 objectius mediambientals considerats en el Reglament (UE) 2020/852, del Parlament Europeu i del Consell, de 18 de juny de 2020, relatiu a l'establiment d'un marc per a facilitar les inversions sostenibles (Reglament de taxonomia). Desenvolupat en el document 2021/C 58/01, Guia tècnica sobre aplicació del principi de «no causar un perjudici significatiu» en virtut del Reglament relatiu al Mecanisme de Recuperació i Resiliència.  
5. Les despeses per a les quals se sol·licita l'ajuda i que es reflectiran explícitament en el projecte han de complir el que disposa l'article 31 de la Llei 38/2003, de 17 de novembre, general de subvencions.  
  
6. En els projectes executats sota el PRTR, s'ha d'observar que en les activitats de comunicació relacionades amb l'acció (incloses les relacions amb els mitjans de comunicació, conferències, seminaris i material informatiu ?com ara fullets, cartells, presentacions, etc.-, en format electrònic a través dels mitjans de comunicació tradicionals o de les xarxes socials), així com qualsevol infraestructura, equip, vehicle, subministrament o resultat important finançat, s'ha de mostrar el logotip oficial del pla, a més de l'emblema de la Unió Europea acompanyat del text «Finançat per la Unió Europea - NextGenerationEU». Es pot obtindre més informació en aquest enllaç:   
https://planderecuperacion.gob.es/identidad-visual  
  
Base cinquena. Subcontractació   
1. S'autoritza expressament la subcontractació fins al 100 % de l'activitat subvencionada en els termes i amb els límits que estableixen l'article 29 de la Llei 38/2003, de 17 de novembre, general de subvencions, i l'article 68 del Reglament de desenvolupament de la llei esmentada, aprovat pel Reial decret 887/2006, de 21 de juliol.  
2. No pot concertar-se per l'entitat beneficiària l'execució total o parcial de les activitats subvencionades en els supòsits que estableix l'article 29.7 de la Llei 38/2003, de 17 de novembre, general de subvencions, així com el reglament de desenvolupament de la llei esmentada.  
3. Quan l'import de la despesa subvencionable supere les quanties establides en la Llei 30/2017, de 8 de novembre, de contractes del sector públic, per al contracte menor, l'entitat beneficiària ha de sol·licitar, com a mínim, tres ofertes de diferents proveïdors o proveïdores, abans de la contracció del compromís per a l'obra, la prestació del servei o el lliurament del bé, llevat que per les seues característiques especials no hi haja en el mercat un nombre suficient d'entitats que els realitzen, els presten o els subministren, o llevat que la despesa s'haja efectuat abans de la subvenció.  
La documentació que acredite el procés d'elecció entre les ofertes presentades s'ha d'aportar amb la resta dels documents necessaris per a la justificació del pagament i s'ha de fer d'acord amb els criteris d'eficiència i economia, que ha de justificar-se expressament en una memòria l'elecció quan no recaiga en la proposta econòmica més avantatjosa.  
  
En tot cas, les entitats beneficiàries han d'aplicar el que estableixen la Llei 9/2017, de 8 de novembre, de contractes del sector públic; la normativa de règim local, i el que estableix la resta de normativa aplicable.  
  
4. L'entitat beneficiària ha d'impedir que, mitjançant aquesta mesura d'ajudes, es produïsca indirectament un avantatge competitiu a empreses determinades que done lloc a una ajuda d'Estat. Així mateix, han d'assegurar-se del compliment de les normes sobre ajudes estatals dels perceptors finals dels fons finançats pel Pla de recuperació, transformació i resiliència, i la resta de legislació aplicable als processos de venda, adquisició d'actius, béns i serveis o altres transaccions comparables.  
  
Base sisena. Finançament i quantia individual  
1. Les ajudes previstes en aquestes bases reguladores es financen amb càrrec al Mecanisme de Recuperació i Resiliència, Next Generation EU, i es concedeixen amb càrrec als pressupostos de la Generalitat Valenciana.  
2. Per a determinar la quantia individual, la Comissió de Valoració ha de realitzar el procés següent per cada línia d'actuació:  
2.a) Determinar les despeses subvencionables vàlides per a cada sol·licitud.  
2.b) Determinar la puntuació de cada sol·licitud, aplicant els criteris de valoració definits en l'annex. No es requereix una puntuació mínima.  
  
2.c) Ordenar les sol·licituds de més a menys puntuació.  
2.d) Convertir els punts obtinguts segons els criteris de valoració definits en l'annex com a punts percentuals, per exemple 80 punts es transformarà en un 80 %.  
2.e) Aplicar el percentatge obtingut sobre les despeses subvencionades, observant les quanties màximes individuals per a cada línia.  
2.f) En cas que no hi haja crèdit suficient, l'import global s'ha de prorratejar a la baixa, de manera que es disminuiran en la mateixa quantitat totes les ajudes fins que s'ajuste al crèdit.  
3. L'import individual de cada subvenció pot cobrir fins al 90 % de les despeses subvencionables assumides per l'entitat beneficiària. S'estableixen les quanties màximes individuals per a cada línia:  
  
Línia A: 2.500.000 €  
Línia B: 100.000 €  
Línia C: 50.000 €  
Línia D: 200.000 €  
  
  
4. La concessió de les ajudes ha d'estar condicionada a la disponibilitat pressupostària i, en tot cas, fins que s'esgote el crèdit vinculat. En el cas que no s'esgote l'import destinat a una línia, s'habilita la possibilitat de transferir-lo a la línia en què s'haja aplicat un prorrateig major.  
  
Base setena. Compatibilitat  
1. La subvenció és compatible amb altres subvencions, ajudes, ingressos o recursos per a la mateixa finalitat, procedents de qualssevol administracions o ens públics o privats, sempre que l'import, considerat aïlladament o en concurrència amb altres subvencions, ajudes, ingressos o recursos no supere el cost de l'actuació subvencionada.   
  
Tot això sense perjudici del que puga establir sobre aquest tema la normativa reguladora de les altres subvencions concurrents.  
2. La subvenció no és compatible amb els Projectes Clima, promoguts a través del Fons de Carboni per a una Economia Sostenible (FES-CO).  
  
Base huitena. Presentació de sol·licituds  
1. Es pot presentar una sol·licitud de subvenció per a cadascuna de les línies d'actuació establides en la base primera (línies A, B, C i D). Només es pot realitzar una sol·licitud per línia d'actuació. En cas de presentar-ne més d'una, es té en compte la presentada en últim lloc. A la sol·licitud per línia l'ha d'acompanyar la documentació que estableix, en aquesta ocasió, l'apartat quart. Documentació necessària de la convocatòria d'aquesta resolució. No es poden presentar projectes de diferents línies en una mateixa sol·licitud. Per aquest motiu, cal incloure clarament la referència de la línia del projecte (A, B, C i D) en cada sol·licitud.  
2. Les persones interessades que reunisquen els requisits previstos per a ser beneficiàries en les bases reguladores han de presentar les sol·licituds a través del model normalitzat que es publicarà en la seu electrònica de la Generalitat, en el termini i la forma que estableix el resolc segon d'aquesta resolució o, si escau, la convocatòria corresponent.  
  
  
Base novena. Instrucció   
1. La instrucció del procediment correspon a la Subdirecció General de Qualitat i Educació Ambiental, que pot realitzar d'ofici totes les actuacions que estime necessàries per a la determinació, el coneixement i la comprovació de les dades en virtut de les quals ha de formular-se la proposta de resolució.  
2. L'òrgan instructor ha de comprovar el compliment de les condicions i els requisits establits en aquesta resolució per a adquirir la condició d'entitat beneficiària, constatant que les sol·licituds contenen tota la documentació necessària i, en el cas que la sol·licitud o la documentació adjuntada siguen insuficients, l'òrgan instructor ha de requerir l'entitat interessada perquè, en un termini no superior a deu dies, esmene la falta o acompanye els documents preceptius amb la indicació que, si no ho fa, es considera que ha desistit de la seua petició, amb la resolució prèvia, que s'ha de dictar en els termes que preveu l'article 21 de la Llei 39/2015, d'1 d'octubre, del procediment administratiu comú de les administracions públiques.  
3. L'incompliment dels requisits que estableix aquesta resolució o la presentació fora del termini establit comporta la inadmissió de la sol·licitud, en els termes legalment establits.  
4. Finalitzada la fase d'instrucció s'emetrà un informe que relacionarà les sol·licituds que compleixen els requisits establits en la base segona.  
  
Base desena. Valoració  
1. Les sol·licituds són objecte de valoració per un òrgan col·legiat que actua, en els termes que preveuen els articles 15 i següents de la Llei 40/2015, d'1 d'octubre, de règim jurídic del sector públic, denominat Comissió de Valoració, que està composta per la persona titular de la Subdirecció General de Qualitat i Educació Ambiental, o persona que ostente una prefectura de servei en qui delegue, que en tindrà la presidència, i tres persones funcionàries de nivell tècnic, d'entre les adscrites a la Direcció General de Qualitat i Educació Ambiental, designades pel titular, que n'ha de designar una per a tindre la secretaria de la comissió de valoració.  
2. La comissió hi ha d'aplicar els criteris de valoració definits en l'annex per a cada línia, entre les sol·licituds admeses, i confeccionar una llista per línia ordenada de més a menys puntuació per a poder determinar la quantia individual segons el procediment que indica la base sisena.  
3. Conclòs el procés d'avaluació, la comissió ha d'emetre una proposta de concessió en què es concrete el resultat de l'avaluació efectuada.  
  
Base onzena. Resolució   
1. L'òrgan instructor, a la vista de la proposta de la comissió de valoració, procedeix a elevar a l'òrgan competent per a resoldre la proposta de resolució, que ha d'expressar: la relació de sol·licitants per als quals es proposa la concessió de la subvenció i la quantia, especificant-ne l'avaluació i els criteris de valoració seguits per a efectuar-la. S'hi han d'incloure també les sol·licituds no admeses i el motiu d'inadmissió.  
  
2. La resolució de concessió es dictarà per la persona titular de la Direcció General de Qualitat i Educació Ambiental, per delegació de la persona titular de la Conselleria d'Agricultura, Desenvolupament Rural, Emergència Climàtica i Transició Ecològica.  
3. La resolució posa fi a la via administrativa i es pot reconéixer potestativament en reposició davant del mateix òrgan que l'ha dictada o impugnar-se directament davant de l'ordre jurisdiccional contenciós administratiu. Es delega en la persona titular de la Direcció General de Qualitat i Educació Ambiental la resolució dels recursos de reposició que s'interposen contra la resolució de concessió.  
  
  
Base dotzena. Modificació de la resolució de concessió  
1. Una vegada recaiguda la resolució de concessió, la persona beneficiària pot sol·licitar la modificació del contingut, si hi ha una alteració de les condicions tingudes en compte per a la concessió de la subvenció o alteració de les condicions essencials establides en la resolució. Es pot autoritzar sempre que els canvis no afecten els objectius perseguits amb l'ajuda, els aspectes fonamentals de les actuacions proposades, la valoració per la qual han sigut seleccionats, no suposen un increment de l'ajuda inicialment assignada i no es danyen drets de tercer. En el supòsit de modificació de la resolució de concessió, es pot sol·licitar la prolongació del termini per a realitzar l'activitat, sempre dins del termini màxim establit.  
2. La sol·licitud s'ha de presentar com a màxim dos mesos abans que finalitze el termini per a la realització de l'actuació objecte de l'ajuda, i l'ha de resoldre l'òrgan concedent, en el termini màxim d'un mes des de la data de presentació en el registre d'entrada telemàtic de la sol·licitud de modificació. El transcurs del termini sense haver-se notificat una resolució expressa legitima els interessats per a entendre desestimada la sol·licitud per silenci administratiu.  
3. L'alteració de les condicions tingudes en compte per a la concessió de l'ajuda, així com l'obtenció concurrent d'ajudes atorgades per a la mateixa finalitat i objecte per altres administracions o ens públics o privats, nacionals o internacionals, pot donar lloc a la modificació de la resolució de concessió de les ajudes regulades per aquesta resolució.  
  
Base tretzena. Pagament  
1. El pagament de les subvencions concedides s'ha de realitzar de la manera següent:   
a) Una primera bestreta de pagament del 30 % de l'import subvencionat, una vegada resolta la concessió de l'ajuda. No s'exigeix una garantia prèvia en aplicació de l'article 171.5 de la Llei 1/2015, de 6 de febrer, de la Generalitat, d'Hisenda Pública, del sector públic instrumental i de subvencions.  
b) La resta de l'import pendent de la subvenció s'ha d'abonar mitjançant pagaments a compte després de la presentació de la documentació justificativa determinada en la base catorzena. El primer pagament a compte s'efectua si, a més, s'ha justificat l'import corresponent al pagament anticipat. Els pagaments anticipats suposen lliuraments de fons amb caràcter previ a la justificació com a finançament necessari per a poder dur a terme les actuacions inherents a la subvenció.  
2. A la vista de la documentació presentada en l'informe justificatiu i realitzada la comprovació corresponent, l'òrgan instructor ha de certificar la part de l'actuació realment duta a terme, i especificar l'import de la subvenció abonable d'acord amb el percentatge d'ajuda atorgat.   
  
3. No pot fer-se el pagament de les ajudes si el beneficiari no es troba al corrent en el compliment de les seues obligacions tributàries amb l'Administració i amb la Seguretat Social, o deutes per resolució de procedència de reintegrament.  
4. L'import del pagament anticipat s'ha d'efectuar després de la resolució de concessió. La resta dels pagaments són sol·licitats pel beneficiari junt amb la documentació justificativa corresponent per mitjà del model i els formularis habilitats en la seu electrònica de la Generalitat a través de l'adreça d'Internet sede.gva.es/proc22106.  
  
Base catorzena. Justificació  
1. Les entitats beneficiàries de l'ajuda per les activitats i els conceptes subvencionables d'aquesta resolució han de justificar l'execució d'aquestes en el termini de dos mesos, comptats a partir de l'endemà a la data de realització de l'actuació.   
2. En el cas que les recollides de residus es realitzen mitjançant una gestió indirecta, es pot admetre com a justificació el contracte de licitació, en el qual conste l'import que es dedica a amortitzar l'equipament, junt amb la factura del pagament del cànon o bé una declaració del concessionari en què se certifique l'import del cànon mensual que s'ha dedicat a l'amortització de l'equipament.  
3. Entre la documentació justificativa s'inclou una estimació de les emissions de gasos d'efecte d'hivernacle evitades i de les tones de residus que contribueixen al compliment dels objectius en aquesta matèria.  
  
4. En el cas que l'import de la subvenció concedida siga inferior a 60.000 €, la documentació justificativa consisteix en un compte justificatiu certificat per la persona que exercisca la secretaria o la persona funcionària de l'Administració local amb habilitació de caràcter nacional adscrita a l'entitat beneficiària, en què s'acredite que el contingut correspon de manera indubtable a l'activitat subvencionada i que les despeses resulten estrictament necessàries i han sigut efectivament pagades, i ha d'incloure:  
4.a) Una memòria d'actuació justificativa del compliment de les condicions imposades en la concessió de la subvenció, amb indicació de les actuacions realitzades i dels resultats obtinguts per a aconseguir els objectius, que detalle l'import sol·licitat, atorgat i gastat i l'import total.  
  
4.b) Una relació classificada de les despeses i les inversions de l'activitat, amb la identificació del creditor i del document, l'import d'aquestes, la data d'emissió i, si escau, la data de pagament i les desviacions esdevingudes sobre el pressupost estimat. Els documents de facturació indicats han de complir el que prescriu el Reial decret 1619/2012, de 30 de novembre, pel qual s'aprova el reglament mitjançant el qual es regulen les obligacions de facturació.  
4.c) Un detall d'altres ingressos o subvencions que hagen finançat l'activitat subvencionada amb la indicació de l'import i la procedència.  
  
4.d) Conformitat que s'han complit, quan ha sigut el cas, els apartats 3 i 4 de l'article 31 de la Llei 38/2003, de 17 de novembre, general de subvencions. L'apartat 3 es correspon amb el que indica la base cinquena, punt 3. L'apartat 4 recull regles en el supòsit d'adquisició, construcció, rehabilitació i millora de béns inventariables.  
4.e) Si és el cas, carta de pagament de reintegrament en el supòsit de romanents no aplicats, així com dels interessos derivats d'aquests.  
4.f) Justificació fotogràfica i, si és el cas, documental de la utilització de l'emblema del Pla de recuperació, transformació i resiliència i de la Unió Europea segons les especificacions indicades en la base quarta, apartat 6.  
5. En el cas que la subvenció siga igual o superior a 60.000 € la documentació justificativa s'ha d'ajustar al que indica l'article 72 o 74 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions.  
6. En cas de no presentar inicialment els documents relacionats amb l'aportació de dades de terceres persones per no estar adjudicat el contracte o determinada la subcontractació, així com els formularis d'absència de conflicte d'interés i compromís ètic per al personal participant en la gestió que inicialment no estava determinat, s'han de presentar inexcusablement amb la justificació.  
7. La justificació s'ha de presentar de manera telemàtica d'acord amb el model establit en la seu electrònica de la Generalitat Valenciana a través de l'adreça d'Internet sede.gva.es/proc22106.  
8. Les beneficiàries han de procedir a conservar els documents justificatius i altra documentació concernent al finançament, en format electrònic, durant un període de 5 anys a partir de l'operació. Aquest període és de 3 anys si el finançament no supera els 60.000,00 €.  
  
9. L'òrgan competent du a terme els procediments i mecanismes oportuns que reduïsquen el risc de frau, corrupció i conflictes d'interessos, de conformitat amb l'article 22.2.e del Reglament (UE) 2021/241, del Parlament Europeu i del Consell, i de l'article 129 del Reglament financer (Reglament [UE, Euratom] 2018/1046, del Parlament Europeu i del Consell, de 18 de juliol de 2018), s'ha de comprovar l'ompliment, per part dels qui participen en el procediment, d'una declaració d'absència de conflicte d'interessos (model IV.A de l'Ordre HFP/1030/2021, de 29 de setembre).  
  
Base quinzena. Reintegrament o pèrdua del dret al cobrament de la subvenció  
1. En els supòsits que preveu l'article 37 de la Llei 38/2003, de 17 de novembre, general de subvencions, l'incompliment de les obligacions pot donar lloc, previ tràmit d'audiència, al reintegrament o pèrdua de dret al cobrament, total o parcial, de l'ajuda concedida, sense perjudici d'altres responsabilitats en les quals puga incórrer-se, conforme al procediment legalment establit.   
2. El reintegrament total de les quantitats percebudes o pèrdua del dret al cobrament total de l'ajuda concedida es produeix, a més, a conseqüència dels incompliments següents:   
2.a) Falta de justificació de les despeses efectuades per a la realització de l'activitat.   
2.b) Incompliment total de l'objectiu que justifica la concessió de la subvenció.   
2.c) Falsejament de les condicions o requisits exigits, o ocultació dels que hagen sigut causa de la denegació.  
2.d) Negativa, resistència o obstrucció a les actuacions de control i comprovació financera de l'Administració.  
3. La justificació insuficient de les despeses o la realització parcial de l'activitat subvencionada, així com els altres incompliments d'obligacions recollides en aquesta resolució poden donar lloc a reintegraments parcials o declaracions de pèrdua del dret al cobrament parcial, respectant el principi de proporcionalitat d'acord amb la naturalesa, causes de l'incompliment i la seua incidència en l'objecte de la subvenció, així com a la intencionalitat, reiteració i reincidència. En tot cas, la valoració desfavorable o, fruit d'inspeccions o controls, la detecció provada d'incompliments en l'execució de les activitats regulades per a aquesta resolució comporta la reducció de l'ajuda.   
4. Les entitats beneficiàries de les ajudes queden sotmeses al règim d'infraccions i sancions establides en el títol IV de la Llei 38/2003, de 17 de novembre, general de subvencions.  
5. A l'efecte d'aquestes ajudes, es poden aplicar les previsions del Reial decret llei 36/2020, de 30 de desembre, quant a reintegrament de subvencions.  
  
Base setzena. Pla de control  
1. A més del sotmetiment a qualsevol actuació de comprovació i control financer que corresponga a la Intervenció General, s'ha de comprovar la justificació adequada de la subvenció, la realització de l'activitat o el compliment de la finalitat que determinen la concessió o el gaudi de la subvenció, així com si ha pogut haver-hi concurrència amb altres subvencions que puga comportar la modificació de la concessió. Per a fer-ho, s'estableixen els controls següents:  
a) La comprovació administrativa de la justificació documental de la subvenció concedida, que es realitzarà mitjançant la revisió de la documentació que s'ha establit a aquest efecte en aquesta resolució com a aportació preceptiva per la persona beneficiària. La mostra representativa es determina aleatòriament entre la població, en funció de les sol·licituds presentades, i supera, en tot cas, el 80 % de les sol·licituds.  
  
b) Els controls sobre el terreny s'han d'efectuar quan se subvencionen infraestructures o elements inventariables. Si cal, l'elecció de la mostra l'ha de determinar personal expert de la Direcció General de Qualitat i Educació Ambiental, de l'àmbit adequat a les competències implicades en la subvenció.  
c) El control de qualitat s'ha de realitzar una vegada finalitzat el procés sobre un 5 % de les sol·licituds aprovades i per personal alié a la gestió del procediment. S'ha de comprovar la part de l'expedient administratiu corresponent i les accions realitzades per a la comprovació material de la realització efectiva de l'activitat o compliment de la finalitat. Pot recaptar-se informació addicional que permeta contextualitzar la documentació aportada en un principi i les activitats programades en funció del seu grau efectiu d'execució.  
d) En tot cas, l'import mínim d'ajuda controlada arribarà, almenys, al 20 % del crèdit inicial de què dispose la línia de subvenció.  
  
Base dessetena. Publicitat, protecció de dades i transparència  
  
1. D'acord amb el que estableix l'article 18 de la Llei general de subvencions, es procedeix a registrar la convocatòria i la resolució en la Base de Dades Nacional de Subvencions i a publicar, en la pàgina web, la informació a què es refereix l'article 9 de la Llei 2/2015, de 2 d'abril, de transparència, bon govern i participació ciutadana de la Comunitat Valenciana.   
2. Es publicarà en la seu electrònica de la Generalitat a través de l'adreça d'Internet sede.gva.es/proc22106 la informació referent a les ajudes, junt amb les guies i instruccions que es dicten per a sol·licitar-les i justificar-les posteriorment.   
3. D'acord amb l'article 18 de la Llei 38/2003, de 17 de novembre, general de subvencions, s'ha de donar publicitat de les concessions mitjançant la publicació en el Diari Oficial de la Generalitat Valenciana, amb expressió de la convocatòria, el programa, l'entitat beneficiària, la quantitat concedida i la finalitat o finalitats de la subvenció.  
  
4. La gestió de les ajudes comporta el tractament de dades de caràcter personal en el marc del que disposen el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades, i la Llei orgànica 3/2018, de 5 de desembre, de protecció de dades personals i garantia de drets digitals.   
5. Les entitats beneficiàries d'ajudes han de complir les obligacions en matèria de transparència establides en la Llei 19/2013, de 9 de desembre, de transparència, accés a la informació pública i bon govern; en la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana, i en l'article 18 de la Llei 38/2003, de 26 de novembre, general de subvencions.  
  
  
Base dihuitena. Requisits de notificació, comunicació o exempció  
  
En aplicació dels articles 3.4 i 4.3 del Decret 128/2017, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, s'especifica que a les ajudes regulades en aquesta resolució convocatòria no se'ls aplica l'article 107.1 del Tractat de funcionament de la Unió Europea, per tractarse d'un finançament en favor dels municipis o altres entitats locals, com ara mancomunitats, diputacions, entitats metropolitanes i els consorcis constituïts per aquestes entitats locals, que tinguen assumida la competència de prestar els serveis de tractament de residus a la Comunitat Valenciana, per tant, les administracions públiques, en l'exercici de les seues competències, i no suposaran, en conseqüència, una ajuda d'estat.  
  
  
Base dinovena. Marc normatiu  
En tot el que no preveuen expressament aquestes bases, es poden aplicar especialment les disposicions següents: el títol X de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; els preceptes de caràcter bàsic de la Llei 38/2003, de 17 de novembre, general de subvencions, i del Reglament de desenvolupament de la llei esmentada, aprovat pel Reial decret 887/2006, de 21 de juliol; el Reial decret llei 36/2020, de 30 de desembre, pel qual s'aproven mesures urgents per a la modernització de l'Administració pública i per a l'execució del Pla de recuperació, transformació i resiliència; el Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la covid-19; la Llei 39/2015, d'1 d'octubre, del procediment administratiu comú de les administracions públiques; la Llei 40/2015, d'1 d'octubre, de règim jurídic del sector públic; el Reglament (UE) 2021/241, del Parlament Europeu i del Consell, de 12 de febrer de 2021, pel qual s'estableix el Mecanisme de Recuperació i Resiliència; l'Ordre HFP/1031/2021, de 29 de setembre, per la qual s'estableix el procediment i format de la informació que han de proporcionar les entitats del sector públic estatal, autonòmic i local per al seguiment del compliment de fites i objectius i d'execució pressupostària i comptable de les mesures dels components del Pla de recuperació, transformació i resiliència i l'Ordre HFP/1030/2021, de 29 de setembre, per la qual es configura el sistema de gestió del Pla de recuperació, transformació i resiliència, a més de la resta de normativa aplicable.  
  
  
Segon. Convocatòria de les ajudes  
Apartat primer. Objecte de la convocatòria  
Es convoca, en règim de concurrència competitiva, la concessió de les ajudes per a la implantació de noves recollides separades, especialment bioresidus, i la millora de les existents, previstes en el Pla de suport a la implementació de la normativa de residus, codi 61.159.611D.958, finançat pel Mecanisme de Recuperació i Resiliència, la distribució de la qual es va aprovar per la Taula Sectorial de Medi Ambient de 14 d'abril de 2021, sotmeses als principis de publicitat, transparència, objectivitat, no discriminació, eficàcia en el compliment dels objectius fixats en aquesta resolució i eficiència en l'assignació i utilització dels recursos públics, d'acord amb les bases regulades en el resolc primer d'aquesta resolució.  
  
Apartat segon. Termini de presentació  
Les sol·licituds d'ajuda per a cada línia d'actuació s'han de presentar en un termini de 15 dies hàbils, a comptar de l'endemà a la publicació de l'extracte de la convocatòria en el Diari Oficial de la Generalitat Valenciana i s'han de dirigir a la persona titular de la Direcció General de Qualitat i Educació Ambiental.  
  
Apartat tercer. Procediment de presentació  
1. De conformitat amb el que estableix l'article 14 de la Llei 39/2015, d'1 d'octubre, del procediment administratiu comú, les persones sol·licitants estan obligades a relacionar-se amb la Generalitat a través de mitjans electrònics, per la qual cosa han de presentar les sol·licituds telemàticament a través de la seu electrònica de la Generalitat en l'adreça d'Internet sede.gva.es/proc22106, utilitzant els models normalitzats corresponents disponibles en aquesta.  
2. Per a accedir de manera telemàtica al procediment, la persona sol·licitant ha de disposar de signatura electrònica avançada, amb el certificat qualificat de representant d'entitat emés per l'Autoritat de Tecnologia i Certificació Electrònica de la Comunitat Valenciana (ACCV). Així mateix, es pot utilitzar qualsevol altre sistema de signatura electrònica admés per la seu electrònica de la Generalitat sede.gva.es/es/sede\_certificados.  
3. En cas que es vulga tramitar un procediment en representació d'altres persones físiques o jurídiques, s'ha de donar aquesta representació a través del Registre de representants (https://www.accv.es/va/serveis/registre-de-representants/). L'accés a aquest registre per part dels representats pot realitzar-se utilitzant un certificat qualificat de ciutadà (si és persona física) o del representant d'entitat (si és persona jurídica).  
  
4. Les sol·licituds han de signar-se amb el certificat digital del representant de l'entitat. Així mateix, la resta de documents que s'hi adjunten, quan siga procedent, han d'estar signats electrònicament per les persones que siguen competents per a fer-ho.  
5. Les esmenes o les aportacions documentals posteriors a la presentació de la sol·licitud es poden dur a terme telemàticament en la seu electrònica de la Generalitat a través de l'adreça d'Internet sede.gva.es/es/proc18536.  
6. En el supòsit que alguna de les persones sol·licitants presente la sol·licitud presencialment, se la requerirà perquè l'esmene a través de la seua presentació electrònica en els termes que preveu l'article 68.4 de l'esmentada Llei 39/2015, d'1 d'octubre. A aquest efecte, es considera com a data de presentació de la sol·licitud la data en què s'haja fet l'esmena.  
7. Els requeriments individualitzats s'han d'efectuar de manera telemàtica, així com les esmenes. Les notificacions a la pluralitat de sol·licitants s'han d'efectuar mitjançant la publicació en la seu electrònica de la Generalitat a través de l'adreça d'Internet sede.gva.es/proc22106. La resolució de concessió definitiva es publicarà en el Diari Oficial de la Generalitat.  
  
Apartat quart. Documentació necessària  
1. En la seu electrònica de la Generalitat a través de l'adreça d'Internet sede.gva.es/proc22106 es poden obtindre els formularis i instruccions necessàries per a omplir i preparar tota la documentació que s'ha de presentar a la mateixa adreça.  
En particular, es pot obtindre, entre altres, un formulari d'autocomprovació dels documents que s'han de presentar amb la sol·licitud.  
A cada sol·licitud per línia s'han d'annexar els documents indicats a continuació:   
1.1. Certificat de la persona que tinga la secretaria de l'entitat sol·licitant acreditativa:  
1.1.1. Del número d'identificació fiscal de la persona jurídica sol·licitant.  
1.1.2. Del seu representant legal, que indique el mitjà pel qual es determina.  
1.1.3. D'estar-se al corrent de les obligacions tributàries, estatals i autonòmiques, i amb la Seguretat Social.  
1.1.4. De l'acord de l'òrgan de govern pel qual s'aprova la presentació de la sol·licitud de subvencions.  
1.1.5. De la consignació pressupostària del cost de l'actuació.  
1.1.6. Que l'entitat local no està incursa en alguna de les circumstàncies que recull l'article 13.2 de la Llei 38/2003, de 17 de novembre, general de subvencions. S'ha dissenyat un formulari específic per a aquest objectiu, disponible en la seu electrònica de la Generalitat a través de l'adreça d'Internet sede.gva.es/proc22106.  
1.2. Memòria del projecte que identifique la línia d'actuació i les partides finançables i que, a més, s'ha d'ajustar al contingut de la memòria tècnica recollida en l'annex, signada pel representant legal.  
1.3. Declaracions responsables de la persona representant legal:  
La persona beneficiària o el representant legal ha de subscriure les declaracions responsables següents:  
1.3.1. Estar al corrent en el compliment de les obligacions tributàries i amb la Seguretat Social.  
1.3.2. Disposar de capacitat econòmica, financera i operativa suficient per a garantir l'execució de l'operació proposada conforme a la declaració responsable que s'exigeix en el punt 1.3.2.- del -apartat quart. Documentació necessària- inclòs en el resolc -segon. Convocatòria de l'ajudes-.  
1.3.3. Complir les obligacions per reintegrament de subvencions.  
1.3.4. Que cap de les mesures del projecte pot causar mal al medi ambient, per a cap dels 6 objectius mediambientals considerats en el Reglament (UE) 2020/852, del Parlament Europeu i del Consell, de 18 de juny de 2020, relatiu a l'establiment d'un marc per a facilitar les inversions sostenibles (Reglament de taxonomia), denominat principi DNSH (do no significant harm).  
1.3.5. Si és el cas, estar al corrent en el compliment de l'obligació de rendició dels comptes anuals davant de la Sindicatura de Comptes, de conformitat amb la normativa aplicable.  
1.4. Documents necessaris quan es reben fons del Pla de recuperació, transformació i resiliència:  
1.4.1. Totes les persones participants en el procés de preparació i tramitació de l'expedient, incloses les que formen part d'òrgans col·legiats adjudicataris, han d'omplir el formulari adaptat al model A de l'annex IV de l'Ordre HFP/1030/2021, de 29 de setembre, per la qual es configura el sistema de gestió del PRTR, segons el model que estarà disponible en la seu electrònica de la Generalitat. En el cas que la designació siga posterior a la sol·licitud, aquest document s'ha de presentar amb la justificació.  
1.4.2. Totes les persones primeres beneficiàries (les contractistes o subcontractistes també l'han d'omplir com s'indica en el punt següent), que participen en el desenvolupament d'activitats per a aconseguir l'objectiu de l'ajuda, han d'aportar les seues dades i acceptar la cessió segons les condicions que recull en el formulari adequat al model B de l'annex IV de l'Ordre HFP/1030/2021 que estarà disponible en la seu electrònica de la Generalitat.  
1.4.3. Totes les persones participants com a organisme responsable/òrgan gestor/beneficiària (les contractistes o subcontractistes també l'han d'omplir com indica el punt següent) que participen en el desenvolupament d'activitats per a aconseguir l'objectiu de l'ajuda, han de manifestar el compromís ètic que recull el formulari adequat al model C de l'annex IV de l'Ordre HFP/1030/2021 que estarà disponible en la seu electrònica de la Generalitat.  
1.5. Documents relacionats amb l'aportació de dades de terceres persones. En cas de no presentar aquests documents inicialment per no estar adjudicat el contracte o determinada la subcontractació, s'ha de presentar inexcusablement amb la justificació prèvia al pagament.  
1.5.1. Identificació de la persona perceptora final dels fons, siga com adjudicatària d'un contracte o subcontracte que participe en el desenvolupament d'activitats per a aconseguir l'objectiu de l'ajuda, s'han d'aportar les seues dades i acceptar la cessió segons les condicions que recull en el formulari adequat al model B de l'annex IV de l'Ordre HFP/1030/2021, que estarà disponible en la seu electrònica de la Generalitat.  
1.5.2. Totes les persones participants com les contractistes o subcontractistes que participen en el desenvolupament d'activitats per a aconseguir l'objectiu de l'ajuda han de manifestar el compromís ètic que recull el formulari adequat al model C de l'annex IV de l'Ordre HFP/1030/2021 que estarà disponible en la seu electrònica de la Generalitat.  
1.5.3. Els contractistes han d'acreditar la inscripció en el Cens d'empresaris, professionals i retenidors de l'Agència Estatal de l'Administració Tributària o en el cens equivalent de l'Administració Tributària Foral, que ha de reflectir l'activitat efectivament desenvolupada en la data de participació en el procediment de licitació.  
  
Apartat cinqué. Efectes jurídics de la presentació de la sol·licitud i protecció de dades de caràcter personal  
1. Amb la presentació de la sol·licitud, la persona sol·licitant manifesta sota la seua responsabilitat que totes les dades que es recullen en aquesta i en la documentació que s'hi adjunta són verídiques, que es troba en possessió de la documentació que així ho acredita i queda a la disposició de la Generalitat per a la presentació, la comprovació, el control i la inspecció posterior que s'estimen oportuns.  
2. L'acreditació de la documentació relacionada s'ha d'efectuar sense perjudici del que estableix l'article 28.2 de la Llei 39/2015, d'1 d'octubre, del procediment administratiu comú de les administracions públiques.  
3. Quan l'administració actuant consulte o recapte dades o documents en l'àmbit dels fins de la convocatòria que estiguen en el seu poder o que han sigut elaborats per qualsevol altra administració, el règim aplicable ha de ser el següent:  
3.a) L'òrgan gestor del procediment ha d'estar autoritzat per la persona interessada per a poder consultar les dades d'estar al corrent dels pagaments amb l'Agència Tributària, estatal i autonòmica, i les dades d'identitat fiscal davant de l'Agència Estatal de l'Administració Tributària. En cas contrari, la persona interessada ha d'aportar els documents acreditatius corresponents.  
3.b) L'òrgan gestor del procediment té potestat per a consultar les dades d'estar al corrent amb la Tresoreria de la Seguretat Social i les dades del Registre de representant de l'Agència de Tecnologia i Certificació Electrònica (ACCV). No obstant això, si la persona interessada s'hi vol oposar, és imprescindible que indique la informació concreta a la consulta de la qual s'oposa i els motius que ho justifiquen. Si s'hi oposa, queda obligada a aportar els documents acreditatius corresponents.  
3.c) L'òrgan gestor pot verificar l'exactitud de les dades declarades per la persona interessada, d'acord amb el que estableixen la disposició addicional huitena de la Llei orgànica 3/2018, de 5 de desembre; l'article 4 de la Llei 40/2015, d'1 d'octubre, de règim Jurídic del sector públic, i l'article 13 de la Llei 38/2003 de 17 de novembre, general de subvencions.  
4. La gestió de les ajudes comporta el tractament de dades de caràcter personal en el marc del que disposen el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades, i la Llei orgànica 3/2018, de 5 de desembre, de protecció de dades personals i garantia dels drets digitals.   
5. La informació relativa al tractament de les dades de caràcter personal està disponible en el Registre d'activitats de tractament publicat en la pàgina web de la conselleria competent en matèria d'agricultura. En concret, la informació bàsica del tractament és la següent:  
  
- Nom del tractament: Ajudes en matèria de qualitat ambiental.  
- Identitat de la persona responsable del tractament: persona titular de la subsecretaria de la conselleria competent en matèria de medi ambient.  
- Finalitat del tractament: tramitació d'ajudes en matèria de qualitat ambiental i canvi climàtic.  
- Exercici del dret: les persones interessades tenen dret a sol·licitar l'accés, rectificació i supressió de les seues dades de caràcter personal, així com sol·licitar la limitació o oposició al tractament d'aquestes i a no ser objecte de decisions individuals automatitzades, de manera presencial o telemàtica, de conformitat amb el que preveu l'adreça d'Internet següent: https://sede.gva.es/va/inicio/procedimientos'id\_proc=19920.  
- Reclamacions: sense perjudici de qualsevol altre recurs administratiu o acció judicial, si la persona interessada entén vulnerat el seu dret a la protecció de dades, pot reclamar davant de la Delegació de Protecció de Dades de manera presencial o telemàtica de conformitat amb el que preveu l'adreça d'Internet següent: https://sede.gva.es/va/inicio/procedimientos'id\_proc=22503, sense perjudici de la possibilitat de reclamar davant de l'Agència Espanyola de Protecció de Dades.   
- Es pot obtindre informació més detallada en l'adreça d'Internet següent https://agroambient.gva.es/es/registre-de-tractaments.  
6. Quan la persona sol·licitant, o el representant legal, aporte dades de caràcter personal de terceres persones en el procediment administratiu, sense perjudici que tinga l'obligació d'omplir l'annex IV de l'Ordre HFP/1030/2021, de 29 de setembre, té l'obligació d'informar-los dels extrems següents:  
- La comunicació d'aquestes dades a l'Administració per a tractar-les en l'àmbit de les seues competències i d'acord amb els fins del procediment.  
- La possibilitat que l'Administració faça consultes relacionades amb les seues dades per a comprovar, entre altres aspectes, la veracitat d'aquestes. Si aquesta consulta necessita una autorització per llei per part de les persones les dades de les quals cal consultar, la persona sol·licitant o el seu representant legal ha d'haver recaptat aquesta autorització, que ha d'estar disponible a requeriment de l'Administració en qualsevol moment.  
La possibilitat i manera d'exercir els drets d'accés, rectificació, supressió, limitació del tractament o oposició que l'assisteixen en relació amb el tractament de les seues dades personals.  
  
Apartat sisé. Termini màxim de resolució i notificacions  
1. El termini màxim de resolució i notificació és de tres mesos des de la publicació de la convocatòria. El venciment del termini sense haver-se notificat una resolució expressa legitima els interessats a entendre desestimada per silenci administratiu la sol·licitud.   
2. Totes les notificacions s'han d'efectuar per mitjans electrònics, d'acord amb el que preveu l'article 40 de la Llei 39/2015, d'1 d'octubre, del procediment administratiu comú de les administracions públiques.  
  
3. Les notificacions individualitzades s'han de realitzar mitjançant una notificació telemàtica.  
4. Les notificacions destinades a la pluralitat de sol·licitants s'han de publicar en la seu electrònica de la Generalitat a través de l'adreça d'Internet sede.gva.es/proc22106.  
5. La resolució definitiva es publicarà en el Diari Oficial de la Generalitat Valenciana, d'acord amb l'article 18 de la Llei 38/2003, de 17 de novembre, general de subvencions.  
  
Apartat seté. Règim econòmic  
1. Els crèdits pressupostaris provenen de la incorporació per romanent de l'exercici 2021 amb la identificació 52.08.26.957.97.JUS.C5640 i de la línia pressupostària S8828000 del Programa 442.99 dels pressupostos de la Generalitat per a 2022.  
2. L'import global màxim per a aquesta convocatòria és de 44.679.365,00 €, i corresponen a cada línia d'actuació les quantitats en euros següents:  
  
Línia A: 12.252.942.21  
Línia B: 5.870.393.52  
Línia C: 491.769.00  
Línia D: 3.099.518.68  
Total: 41.094.055.33  
  
  
3. La dotació d'aquesta convocatòria pot incrementar-se si concorre algun dels supòsits que preveu l'article 11.2 del Decret 77/2019, de 7 de juny, del Consell, de regulació del procediment de gestió del pressupost de la Generalitat. En tot cas, aquest increment queda condicionat a la declaració de disponibilitat del crèdit, que s'haurà de publicar en el Diari Oficial de la Generalitat Valenciana.  
4. En aplicació de l'article 11.6 del Decret 77/2019, els eventuals augments sobrevinguts en el crèdit disponible possibiliten que es dicten resolucions de concessió complementàries per a les sol·licituds que, complint tots els requisits, s'haja reduït el percentatge de l'ajuda per limitacions pressupostàries.  
5. La publicitat a què fan referència els apartats anteriors no implica l'obertura de termini per a presentar noves sol·licituds ni l'inici d'un nou còmput de termini per a resoldre.  
  
Tercer. Modificació del Pla estratègic de subvencions  
Apartat primer. Objecte  
Es modifica el Pla estratègic de subvencions 2021-2023 de la Conselleria d'Agricultura, Desenvolupament Rural, Emergència Climàtica i Transició Ecològic i els seus organismes públics, per al període 2021-2023, aprovat per Resolució de 16 de juny de 2021, de la consellera d'Agricultura, Desenvolupament Rural, Emergència Climàtica i Transició Ecològica, per a incloure el programa: 442.99, MRR. Emergència climàtica i transició ecològica, amb la següent línia de subvenció S8828000.  
  
Apartat segon. Contingut de la modificació  
A) Objectius estratègics, objectius operatius i línies d'actuació:  
  
Objectiu estratègic 1: Control integral en la gestió de residus.  
Objectiu operatiu: Previndre la producció de residus i, si és el cas, potenciar la recollida selectiva i la valorització.  
Garantir la correcta gestió dels residus mitjançant la implantació de les infraestructures previstes en els plans zonals i altres sistemes de planejament.  
Línia d'actuació: S8828000: Implantació de noves arreplegues separades, especialment bioresidus, olis, tèxtils, compostatge comunitari i millora de les existents .  
B) Línia de subvenció vinculada:   
Línia de subvenció: S8828000 : Implantació de noves arreplegues separades, especialment biorresidus, olis, tèxtils, compostatge comunitari i millora de les existents.  
1. Objectius que es pretenen: Garantir la correcta gestió dels residus mitjançant la implantació de les infraestructures previstes en els plans zonals i altres sistemes de planejament  
2. Termini necessari per a la consecució: 47 mesos.  
3. Beneficiaris previstos: ajuntaments de la Comunitat Valenciana, o entitats supramunicipals (consorcis de residus, mancomunitats, diputacions provincials o entitats metropolitanes) amb la competència delegada, encomanada o conveniada.  
4. Capítol de despesa: VII, Transferències de capital.  
5. Costos previsibles i fonts de finançament:  
  
 2022 2023  
Finançament propi   
Finançament estatal 27.041.185,00   
Finançament de la UE   
Total 02.654.316,00   
  
  
6. Procediment de concessió: concurrència competitiva.  
7. Indicadors de seguiment i sistema d'avaluació: Projectes subvencionables tramitats respecte als projectes sol·licitats. Valor de les inversions sol·licitades respecte als fons disponibles.  
8. Normativa reguladora: resolució conjunta de bases i de convocatòria.  
Aquesta resolució es publicarà i farà efecte des de l'endemà de la seua publicació en el Diari Oficial de la Generalitat Valenciana.  
  
  
Contra aquesta resolució, que posa fi a la via administrativa, es pot interposar un recurs contenciós administratiu en el termini de dos mesos, comptadors des de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 8 i 46.1 de la Llei 29/1998, 13 de juliol, reguladora de la jurisdicció contenciosa administrativa. Tot això sense perjudici de la interposició del recurs potestatiu de reposició, en el termini d'un mes a partir de l'endemà de la seua publicació, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. En tot cas, no es pot simultaniejar la interposició del recurs de reposició amb el contenciós administratiu.   
  
  
València, 5 de maig de 2022.- La consellera d'Agricultura, Desenvolupament Rural, Emergència Climàtica i Transició Ecològica: Mireia Mollà Herrera.  
  
  
ANNEX  
Requisits, conceptes finançables,   
contingut de la memòria tècnica i criteris de valoració  
  
Línia A: projectes d'implantació, ampliació o millora de la recollida separada de bioresidus destinats a instal·lacions específiques de tractament biològic (compostatge, digestió anaeròbia o ambdues)  
  
A.1. Requisits  
A.1.1. Els projectes finançables en aquesta línia han d'incloure una descripció detallada i l'abast del projecte. En particular, s'han de destinar els bioresidus recollits separadament a una instal·lació de tractament biològic autoritzada, i és necessari assegurar que aquests bioresidus no es mesclen amb residus diferents dels permesos com a matèria primera per a l'elaboració de compost (CMC 3) o digestat (CMC 5) en l'annex II del Reglament (UE) 2019/1009, del Parlament Europeu i del Consell, de 5 de juny de 2019, pel qual s'estableixen disposicions relatives a la posada a disposició en el mercat dels productes fertilitzants UE.   
  
A.1.2. En el cas que la instal·lació de destinació dels bioresidus recollits separadament no estiga encara en funcionament per ser una instal·lació nova, es pot finançar el projecte de recollida separada de bioresidus sempre que el projecte de tractament biològic de destinació estiga en tramitació i dispose d'una línia independent per al tractament dels bioresidus recollits separadament i que només tracten conjuntament amb els bioresidus, els residus permesos com a matèria primera per a l'elaboració de compost (CMC 3) o digestat (CMC 5) en l'annex II del Reglament (UE) 2019/1009.  
A.1.3. Els projectes han d'incloure actuacions de formació, informació i sensibilització a la població atesa pel projecte, detallades convenientment.  
  
A.2. Contingut de la memòria tècnica  
A.2.1. Àmbit d'actuació del projecte, identificant municipi/s o zonificació concreta afectada.  
A.2.2. Un resum del projecte i les quantitats totals sol·licitades. En cas de presentar diversos conceptes que es poden finançar dins de la mateixa línia, s'han d'identificar clarament en el resum i en l'índex, incloent-hi la informació definida en els punts següents per a cada un d'aquests quan siga necessària.  
A.2.3. Si és el cas, declaració responsable que en l'àmbit d'actuació no existia la recollida separada de bioresidus prèviament a l'1 de març de 2020.  
A.2.4. Població censada en l'àmbit geogràfic competencial de la sol·licitant en data 1 de gener de 2020 segons les dades indicades per l'Institut Nacional d'Estadística. Es pot obtindre més informació en aquest enllaç: https://www.ine.es/dynt3/inebase/es/index.htm'padre=517&capsel=525  
A.2.5. Població prevista que serà atesa pel projecte.  
A.2.6. Una descripció estructurada del projecte, la finalitat i la justificació tècnica de la seua necessitat, que ha de complir els requisits que estableix l'apartat anterior d'aquest annex.  
A.2.7. Cronograma previst que detalle les activitats que cal realitzar i la identificació de les principals fites i objectius previstos, així com els indicadors corresponents.  
A.2.8. Pressupost d'execució, si és el cas, que indique el cost total previst, amb desglossament per conceptes de despesa.  
A.2.9. S'han d'indicar les actuacions de formació, informació i sensibilització a la població atesa pel projecte i el pressupost destinat a això, amb la programació i els objectius.  
A.2.10. Mecanismes de supervisió, control i comprovació de resultats.  
A.2.11. Estimació de la variació en les emissions de gasos d'efecte d'hivernacle i de tones de residus que contribuïsquen al compliment d'objectius de residus.  
A.2.12. Indicar si es preveu en l'àmbit espacial d'actuació la implantació de compostatge domèstic i comunitari per a la gestió dels bioresidus generats en aquest àmbit espacial, a excepció del compostatge comunitari, la finalitat principal del qual siga la formació i sensibilització, com pot ser el compostatge comunitari en centres educatius.  
En la seu electrònica de la Generalitat es trobarà disponible el formulari d'autocomprovació dels requisits de la memòria a través l'adreça d'Internet sede.gva.es/proc22106.  
  
A.3. Conceptes finançables  
A.3.I) Poals domèstics de bioresidus. El poal per a la recollida separada de bioresidus és de tipus airejat i de color marró, totalment o parcialment. Ha d'incorporar, com a mínim, la identificació (amb un adhesiu o una serigrafia) dels materials que es poden depositar en l'interior. S'hi inclouen també els poals domèstics d'aportació en la via pública per a la recollida separada porta a porta de bioresidus en la via pública.  
  
A.3.II) Bosses compostables d'ús domèstic. Bosses compostables per a la recollida separada de la fracció orgànica que han de complir la norma UNE-EN 13039. Han d'incorporar, com a mínim, la identificació que són bosses compostables específiques per als residus orgànics.  
  
A.3.III) Poals comunitaris de bioresidus. Poals per a les comunitats de propietaris. El poal ha d'incorporar, com a mínim, la identificació (amb un adhesiu o una serigrafia) dels materials que es poden depositar en l'interior, i han de ser totalment o parcialment de color marró.  
A.3.IV) Sistemes d'aportació. Penjadors i/o compartiments de poals o bosses individuals o comunitaris per a la recollida porta a porta.  
  
A.3.V) Sistemes d'identificació d'usuari i pesatge. Sistemes d'identificació de persona usuària i pesatge de poals i contenidors i/o paret i els sistemes informàtics associats necessaris (lectors, antenes, programari). No es pot subvencionar el manteniment, només l'adquisició.  
  
A.3.VI) Contenidors per a la via pública. Els contenidors per a la recollida separada de bioresidus en la via pública han de ser, parcialment o totalment, de color marró o incorporar una identificació de color marró. La resistència dels contenidors ha de ser l'equivalent al pes del contenidor ple de matèria orgànica i aquests han de permetre la incorporació de sistemes d'identificació i pesatge. El contenidor ha d'incloure una impressió permanent dels materials que poden ser depositats en l'interior.  
A.3.VII) Construcció d'àrees d'aportació i control d'accés. Construcció d'àrees d'aportació tancades amb contenidors dins d'aquestes i control d'accés de persones usuàries, incloent-hi la tecnologia necessària, fins i tot per a limitar l'aportació de la fracció resta.  
A.3.VIII) Saques reutilitzables per a la recollida de restes vegetals. Saques reutilitzables per a la recollida separada de restes vegetals. Les saques han d'incloure una impressió permanent dels materials que es poden depositar en l'interior.  
A.3.IX) Biotrituradores. Biotrituradores transportables o portàtils per triturar in situ les restes vegetals generades en les podes, per a facilitar el transport d'aquests residus.  
A.3.X) Poals per a bioresidus de grans generadors (\*). Han de ser, parcialment o totalment, de color marró o incorporar una identificació de color marró. El poal ha d'incloure una impressió permanent dels materials que es poden depositar en l'interior.  
A.3.XI) Bosses i fundes compostables per a bioresidus de grans generadors (\*). Bosses i fundes compostables per a la recollida separada de la fracció orgànica que han de complir la norma UNEEN 13051. Han d'incorporar, com a mínim, la identificació que són bosses compostables específiques per als residus orgànics.  
A.3.XII) Camions per a la recollida de bioresidus, preferiblement no compactadores. Es finança, com a màxim, un camió per projecte, preferiblement no compactador. El camió ha de portar serigrafiat en un lloc visible que és per a la recollida separada de bioresidus. En el cas en què les característiques del projecte presentat posen de manifest la insuficiència d'un únic camió per a aconseguir una recollida adequada, es pot finançar més d'un camió per projecte, fins al nombre mínim que garantisca la recollida adequada. Necessàriament ha de ser un vehicle elèctric o bé alimentat per Gas No Comprimit GNC, de biogàs/biometà d'origen renovable o camió híbrid amb les dues tecnologies.  
  
A.3.XIII) Campanya d'informació, difusió i sensibilització a la població i seguiment del projecte. Les actuacions de formació, informació, difusió del projecte i sensibilització de la població atesa en el projecte han d'incloure un pla de treball i una guia que detalle quins bioresidus són objecte de la recollida separada, així com la vigilància i control.   
A.3.XIV) Campanya d'informació, difusió i sensibilització als grans generadors i seguiment del projecte (\*). Les actuacions de formació, informació, difusió del projecte i sensibilització dels grans generadors atesos en el projecte han d'incloure un pla de treball i una guia que detalle quins bioresidus són objecte de la recollida separada, així com la vigilància i el control.  
  
(\*) S'entenen per grans generadors de bioresidus els restaurants, majoristes, menjadors, serveis de restauració col·lectiva i establiments de consum al detall. L'entitat sol·licitant només pot sol·licitar finançament per a aquests conceptes si gestiona els bioresidus d'aquests grans generadors de conformitat amb les seues ordenances.  
En les actuacions que comprenguen diferents fraccions, com ara campanyes de comunicació, tancament de contenidors, per exemple, només es poden elegir els costos corresponents als percentatges associats a les fraccions subvencionades, la qual cosa es determina considerant els percentatges de la bossa tipus en cada àmbit.  
  
A.4. Criteris de valoració  
En la seu electrònica de la Generalitat es trobarà disponible el formulari d'autobaremació ajustat a aquesta línia, a través de l'adreça d'Internet sede.gva.es/proc22106.  
A.4.a) Fins a 20 punts. Es valora l'abast de la població atesa segons la fórmula següent:   
Puntuació = 20 x (població atesa pel projecte / població total censada)  
A.4.b) Amb 30 punts. Es valoren, quan no hi haja en l'àmbit d'actuació la recollida separada de bioresidus prèviament a l'1 de març de 2020.  
A.4.c) Fins a 20 punts. Es valora la implantació del sistema de recollida porta a porta (PaP) segons la fórmula següent:   
Puntuació = 20 x (població atesa amb el sistema (PaP) / població total censada)  
La població atesa (PaP) és la que se li aplique la recollida separada porta a porta (PaP) que consisteix a entregar els residus al servei municipal de recollida davant de la porta de l'habitatge o comerç (en bosses, xicotets contenidors -normalment per a la FORS- o a granel, per al paper i cartó en caixes o fardells), segons un calendari setmanal per a cada fracció recollida i en un horari estipulat.  
  
A.4.d) Amb 20 punts. Projectes definits en un àmbit espacial d'actuació on no es preveja la implantació de compost domèstic i comunitari per a la gestió dels bioresidus generats, a excepció del compost comunitari, la finalitat principal del qual siga la formació i sensibilització, com pot ser el compost comunitari en centres educatius.  
  
  
Línia B: projectes de separació i reciclatge en origen de bioresidus mitjançant el compost domèstic i comunitari  
  
B.1. Requisits  
Els projectes han d'incloure una descripció detallada i l'abast del projecte; en particular, una descripció de:  
B.1.1) Les actuacions per a la formació de les persones participants involucrades en el projecte, que incorpore una estratègia per a la formació de les persones participants (per exemple, manual de compost, formació teòrica i pràctica, mecanismes per a la resolució dels dubtes).  
B.1.2) Les actuacions per al seguiment del projecte, incloent-hi el seguiment de les quantitats tractades, durant la posada en marxa d'aquest (visites periòdiques a participants, assessorament per telèfon o correu electrònic, etc.) i una vegada finalitzada la posada en marxa durant, com a mínim, 1 any. L'entitat sol·licitant ha d'acreditar que disposa d'una persona coordinadora tècnica amb la formació adequada per a realitzar el seguiment dels projectes seleccionats.  
B.1.3) Les actuacions previstes per a la recollida de la informació necessària per al càlcul de la contribució del projecte als objectius de preparació per a la reutilització i reciclatge de la Directiva marc de residus, de conformitat amb el que estableix la Decisió d'execució (UE) 2019/1004, de la Comissió, de 7 de juny de 2019, per la qual s'estableixen normes relatives al càlcul, la verificació i la comunicació de dades sobre residus de conformitat amb la Directiva 2008/98/CE, del Parlament Europeu i del Consell, i per la qual es deroga la Decisió d'Execució C (2012) 2384 de la Comissió.  
  
B.2. Contingut de la memòria tècnica  
B.2.1. Àmbit d'actuació del projecte, identificant municipi/s o zonificació concreta afectada.  
B.2.2. Un resum del projecte i les quantitats totals sol·licitades. En cas de presentar diversos conceptes finançables, s'han d'identificar clarament en el resum i en l'índex, incloent-hi la informació definida en els punts següents per a cada un d'aquests quan siga necessària.  
B.2.3. Si és el cas, declaració responsable que en l'àmbit d'actuació no existia la recollida separada de bioresidus prèviament a l'1 de març de 2020.  
B.2.4. Població censada en l'àmbit geogràfic competencial de la sol·licitant en data 1 de gener de 2020 segons les dades indicades per l'Institut Nacional d'Estadística. Es pot obtindre més informació en aquest enllaç: https://www.ine.es/dynt3/inebase/es/index.htm'padre=517&capsel=525  
B.2.5. Població prevista que serà atesa pel projecte.  
B.2.6. Una descripció estructurada del projecte, la finalitat i la justificació tècnica de la seua necessitat, que ha de complir els requisits que estableix l'apartat anterior d'aquest annex.  
B.2.7. Cronograma previst que detalle les activitats que cal realitzar i la identificació de les principals fites i objectius previstos, així com els indicadors corresponents.  
B.2.8. Pressupost d'execució, si és el cas, que indique el cost total previst, amb desglossament per conceptes de despesa.  
B.2.9. S'han d'indicar les actuacions de formació, informació i sensibilització a la població atesa pel projecte i el pressupost destinat a això, amb la programació i els objectius.  
B.2.10. Mecanismes de supervisió, control i comprovació de resultats.  
B.2.11. Estimació de la variació en les emissions de gasos d'efecte d'hivernacle i de tones de residus que contribuïsquen al compliment d'objectius de residus.  
En la seu electrònica de la Generalitat es trobarà disponible el formulari d'autocomprovació dels requisits de la memòria a través l'adreça d'Internet sede.gva.es/proc22106.  
  
B.3. Conceptes finançables  
B.3.I) Poals domèstics de bioresidus. El poal per a la separació de bioresidus en les llars que ha de ser de color marró, totalment o parcialment. Ha d'incorporar, com a mínim, la identificació (amb un adhesiu o una serigrafia) dels materials que es poden depositar en l'interior.   
  
B.3.II) Compostadors domèstics. Compostadors per a habitatges unifamiliars amb jardí o hort en els quals es depositen i es composten els bioresidus.   
B.3.III) Construcció d'àrees de compostadors comunitaris. Construcció d'àrees de compostadors comunitaris, o la part proporcional d'àrees compartides amb l'aportació d'altres fraccions de recollida separada.   
B.3.IV) Compostadors comunitaris. Compostadors per a zones comunitàries en les quals es depositen i es composten els bioresidus. En la quantia finançable per als compostadors comunitaris es considera inclòs l'import dels airejadors, termòmetres i tamisadors.  
B.3.V) Biotrituradores. Biotrituradores per a la trituració de material estructurant. Airejadors, termòmetres i tamisadors per al compostatge domèstic. Airejadors i termòmetres específics per a controlar el procés de compostatge i tamisadores per al garbellat del compost obtingut.  
  
B.3.VI) Actuacions de formació, difusió i seguiment del projecte. Les actuacions de formació, difusió i seguiment han d'incloure un pla de treball, així com la vigilància i el control. Entre aquestes actuacions s'inclou una guia per a cada habitatge participant en què es detallen els bioresidus que poden ser objecte de compostatge.   
B.3.VII) Cartells explicatius en les àrees de compostatge comunitari. Els cartells han d'incorporar, com a mínim, la identificació dels materials que es poden compostar, així com una explicació de les accions que han de dur a terme els participants (aportació de material estructurant, proporció, etc.) i un telèfon o adreça electrònica de contacte per a resoldre els dubtes dels participants.  
  
B.4. Criteris de valoració  
En la seu electrònica de la Generalitat es trobarà disponible el formulari d'autobaremació ajustat a aquesta línia, a través de l'adreça d'Internet sede.gva.es/proc22106.  
B.4.a) Amb 40 punts. Es valoren quan no hi haja en l'àmbit d'actuació la recollida separada de bioresidus prèviament a l'1 de març de 2020.  
B.4.b) Amb 30 punts. Projectes definits en un àmbit espacial d'actuació en què no es preveja la implantació de la recollida separada de bioresidus, de manera que la totalitat dels bioresidus generats en aquest àmbit espacial es gestionen mitjançant compostatge domèstic, compostatge comunitari, o ambdós.  
B.4.c) Amb 20 punts. Establiment d'un calendari de visites periòdiques a participants que incloga un termini temporal superior a un any i sis mesos.  
  
  
Línia C: projectes d'implantació o millora de la recollida separada d'oli de cuina usat generat en l'àmbit domèstic, del comerç i serveis, per a destinar-lo a valorització, especialment per a l'obtenció de biocarburant  
  
C.1. Requisits  
Els projectes han d'incloure una descripció detallada i l'abast del projecte. En particular, ha d'indicar-se la instal·lació de destinació autoritzada on es tractaran els residus recollits separadament. Els projectes han d'incloure una campanya de sensibilització de la població, comerços i serveis, atesos pel projecte, amb una descripció detallada de les actuacions que es realitzaran.  
  
C.2. Contingut de la memòria tècnica  
C.2.1. Àmbit d'actuació del projecte, identificant municipi/s o zonificació concreta afectada.  
C.2.2. Un resum del projecte i les quantitats totals sol·licitades. En cas de presentar diversos conceptes finançables, s'han d'identificar clarament en el resum i en l'índex, incloent-hi la informació definida en els punts següents per a cada un d'aquests quan siga necessària.  
C.2.3. En el seu cas, declaració responsable que en l'àmbit d'actuació no existia la recollida separada d'oli de cuina prèviament a l'1 de març de 2020.  
C.2.4. Població censada en l'àmbit geogràfic competencial de la sol·licitant en data 1 de gener de 2020 segons les dades indicades per l'Institut Nacional d'Estadística. Es pot obtindre més informació en aquest enllaç: https://www.ine.es/dynt3/inebase/es/index.htm'padre=517&capsel=525  
C.2.5. Població prevista que serà atesa pel projecte.  
C.2.6. Una descripció estructurada del projecte, la finalitat i la justificació tècnica de la seua necessitat, que ha de complir els requisits que estableix l'apartat anterior d'aquest annex.  
C.2.7. Cronograma previst que detalle les activitats que cal realitzar i la identificació de les principals fites i objectius previstos, així com els indicadors corresponents.  
C.2.8. Pressupost d'execució, si és el cas, que indique el cost total previst, amb desglossament per conceptes de despesa.  
C.2.9. S'han d'indicar les actuacions de formació, informació i sensibilització a la població atesa pel projecte i el pressupost destinat a això, amb la programació i els objectius.  
C.2.10. Mecanismes de supervisió, control i comprovació de resultats.  
C.2.11. Estimació de la variació en les emissions de gasos d'efecte d'hivernacle i de tones de residus que contribuïsquen al compliment d'objectius de residus.  
En la seu electrònica de la Generalitat es trobarà disponible el formulari d'autocomprovació dels requisits de la memòria a través l'adreça d'Internet sede.gva.es/proc22106.  
  
C.3. Conceptes finançables  
C.3.I) Embuts. Embuts adaptables per a omplir envasos apropiats en llars i centres de generació.  
C.3.II) Bidons i/o contenidors. Bidons de boca ampla amb tapa o contenidors adequats per al depòsit i emmagatzematge d'aquest residu en la comunitat de veïns, edifici públic o privat, o en la via pública. L'oli s'ha de depositar en un envàs convenientment tancat dins d'un contenidor, llevat que es justifique una proposta alternativa per al depòsit de l'oli directament en el contenidor. En tot cas, el contenidor ha de garantir l'estanquitat per a evitar pèrdues de líquids i el vessament d'aquestes, i evitar les mescles amb altres tipus d'olis. S'ha d'identificar (amb un adhesiu o una serigrafia) que el bidó o contenidor està destinat exclusivament a la recollida d'oli de cuina usat.  
  
C.3.III) Actuacions de difusió, comunicació, sensibilització i seguiment del projecte. Les actuacions de difusió, comunicació i sensibilització a la població atesa en el projecte, així com la vigilància i el control, han d'incloure un pla de treball i la descripció de les actuacions previstes.  
  
C.4. Criteris de valoració  
En la seu electrònica de la Generalitat es trobarà disponible el formulari d'autobaremació ajustat a aquesta línia, a través de l'adreça d'Internet sede.gva.es/proc22106.  
C.4.a) Fins a 30 punts. Es valora l'abast de la població atesa segons la fórmula següent:  
Puntuació = 30 x (població atesa pel projecte / població total censada)  
C.4.b) Amb 20 punts. Es valoren els àmbits geogràfics competencials de les sol·licitants en què s'incloguen zones destinades a parc natural.  
C.4.c) Amb 40 punts. Es valoren quan no hi haja en l'àmbit d'actuació la recollida separada d'oli de cuina usat prèviament a l'1 de març de 2020.  
  
  
Línia D: projectes d'implantació o millora de la recollida separada de la fracció de residus tèxtils dels residus municipals per a destinar-los a preparació per a reutilitzar-los o reciclar-los  
  
D.1. Requisits  
Els projectes han d'incloure una descripció detallada i l'abast del projecte. En particular, ha d'indicarse la instal·lació de destinació autoritzada on es tractaran els residus tèxtils recollits separadament. Els projectes han d'incloure una campanya de comunicació i sensibilització de la població atesa pel projecte, amb una descripció detallada de les actuacions previstes.  
  
D.2. Contingut de la memòria tècnica  
D.2.1. Àmbit d'actuació del projecte, identificant municipi/s o zonificació concreta afectada.  
D.2.2. Un resum del projecte i les quantitats totals sol·licitades. En cas de presentar diversos conceptes finançables, s'han d'identificar clarament en el resum i en l'índex, incloent-hi la informació definida en els punts següents per a cada un d'aquests quan siga necessària.  
D.2.3. Si és el cas, declaració responsable que en l'àmbit d'actuació no existia la recollida separada de bioresidus prèviament a l'1 de març de 2020.  
D.2.4. Població censada en l'àmbit geogràfic competencial de la sol·licitant en data 1 de gener de 2020 segons les dades indicades per l'Institut Nacional d'Estadística. Es pot obtindre més informació en aquest enllaç: https://www.ine.es/dynt3/inebase/es/index.htm'padre=517&capsel=525  
D.2.5. Població prevista que ha de ser atesa pel projecte.  
D.2.6. Una descripció estructurada del projecte, la finalitat i la justificació tècnica de la seua necessitat, que ha de complir els requisits que estableix l'apartat anterior d'aquest annex.  
D.2.7. Cronograma previst que detalle les activitats que cal realitzar i la identificació de les principals fites i objectius previstos, així com els indicadors corresponents.  
D.2.8. Pressupost d'execució, si és el cas, que indique el cost total previst, amb desglossament per conceptes de despesa.  
D.2.9. S'han d'indicar les actuacions de formació, informació i sensibilització a la població atesa pel projecte i el pressupost destinat a això, amb la programació i els objectius.  
D.2.10. Mecanismes de supervisió, control i comprovació de resultats.  
D.2.11. Estimació de la variació en les emissions de gasos d'efecte d'hivernacle i de tones de residus que contribuïsquen al compliment d'objectius de residus.  
En la seu electrònica de la Generalitat es trobarà disponible el formulari d'autocomprovació dels requisits de la memòria a través l'adreça d'Internet sede.gva.es/proc22106.  
  
D.3. Conceptes finançables  
D.3.I) Contenidors per a la via pública i per a punts nets. La resistència dels contenidors ha de ser l'equivalent al pes del contenidor ple de residus tèxtils i aquests han de permetre la incorporació de sistemes d'identificació i pesatge. El contenidor ha d'incloure una impressió permanent dels materials que poden ser depositats en l'interior.  
  
D.3.II) Actuacions de difusió, comunicació, sensibilització i seguiment del projecte. Les actuacions de difusió, comunicació i sensibilització a la població atesa pel projecte han d'incloure un pla de treball i la descripció de les actuacions previstes, així com el control i la vigilància.  
  
D.3.III) Saques reutilitzables per a la recollida de residus tèxtils. Saques reutilitzables per a fomentar la recollida separada i l'aportació dels residus tèxtils en contenidors de la via pública o en sistemes de recollida porta a porta.  
  
D.4. Criteris de valoració  
En la seu electrònica de la Generalitat es trobarà disponible el formulari d'autobaremació ajustat a aquesta línia, a través de l'adreça d'Internet sede.gva.es/proc22106.  
D.4.a) Fins a 20 punts. Es valora l'abast de la població atesa segons la fórmula següent:  
Puntuació = 20 x (població atesa pel projecte / població total censada)  
D.4.b) Amb 30 punts. Es valoren quan no hi haja en l'àmbit d'actuació la recollida separada de residus tèxtils prèviament a l'1 de març de 2020.  
D.4.c) Amb 20 punts. Es valoren els projectes en què els residus tèxtils recollits separadament es destinen, en primer lloc, a preparar-los per a reutilitzar-se i, en segon lloc, quan es destinen a reciclatge.  
  
D.4.d) Amb 20 punts. Es valoren els projectes que siguen desenvolupats per entitats socials, de tal manera que es tracte d'una activitat que permeta la generació d'ocupació de col·lectius de persones en situació de risc social, i la introducció o reintroducció d'aquestes en el mercat laboral.